Pentru informarea ta (in idea ca unele lucruri ti-au scäpat atentiei) 


Cartea de fata, Misiuni Speciale. Memoriile unui martor nedorit: un sef 
sovietic de spioni, de Pavel si Anatoli Sudoplatov, a produs consternare la 
aparitia ei la editura Little, Brown and Co. din New York. Putine carti publicate in 
America au provocat dezbateri atat de aprinse intre istorici ca aceasta 
autobiografie a generalului-locotenent Pavel Anatolievici Sudoplatov. 


Printre dezvaluirile cartii se numara: modul in care savantii atomisti Oppenheimer, 
Fermi, Szilard, Fuchs si Pontecorvo au furnizat sau au permis transferul de 
informaţii ştiinţifice esenţiale către URSS; cum a organizat Sudoplatov asasinarea 
lui Lev Troțki la ordinul direct al lui Stalin; rolul real jucat de soţii Alfred şi Ethel 
Rosenberg în spionajul atomic al URSS; de ce a inventat Stalin complotul medicilor 
şi conspirația sionistă din URSS, care i-a distrus pe evreii sovietici; cum a creat 
Stalin criza Berlinului pentru a preveni folosirea de către SUA a bombei atomice 
împotriva iminentei victorii comuniste în China; cum au organizat Hruşciov şi colegii 
lui arestarea şi împuşcarea lui Beria pentru a şterge propria lor complicitate la 
crimele lui Stalin. 


Cine este Pavel Sudoplatov? 


„SPECIAL TASKS. The Memoirs of an unwanted witness: a Soviet Soymaster” 
(MISIUNI SPECIALE. Memoriile unui martor nedorit: un sef sovietic de spioni), de 
Pavel Sudoplatov, Anatoli Sudoplatov, publicata de editura Little, Brown and Co. 
din New York, 509 pagini 

Cititorul se va intreba cine este acest autor si cum a avut el acces la secrete atat 
de mari, multe dintre ele ramase neelucidate pana acum? Pavel Sudoplatov a fost 
director-adjunct al spionajului extern sovietic intre anii 1939-1942. La 15 iulie 1941 
el a fost numit director general al Administratiei Misiunilor Speciale din Ministerul 
Afacerilor Interne (NKVD) al URSS. Apoi a devenit directorul general al Directiei a 
IV-a din NKVD, însărcinată cu războiul de partizani contra Germaniei naziste, care 
invadase URSS la 22 iunie 1941. 

În perioada 1944-1946, Sudoplatov a fost şeful Biroului de Informaţii al Comitetului 
Special al URSS pentrul Proiectul Atomic, care a reprezentat principala sursă de 
informaţii pentru dezvoltarea tehnico-stiintifica a armelor atomice sovietice. Sfera 
de activitate în care era angajat Sudoplatov a fost realmente extraordinară: răpire 
şi asasinare; sabotaj şi război de partizani în timpul celui de-Al Doilea Razboi 
Mondial; înfiinţarea de reţele ilegale de spioni sovietici în SUA şi Europa 
Occidentală. Însă domeniul crucial de activitate în care a fost angrenat Sudoplatov 
a fost spionajul atomic pe teritoriile SUA, Angliei şi Canadei. 

Pavel Sudoplatov a fost arestat după căderea de la putere a lui Lavrenti Beria. În 
pofida torturii şi a izolării complete în închisoare, acesta a refuzat să se 
„confeseze”, insistând că acuzaţiile aduse contra lui sunt deformări ale activităţilor 
sale pentru care el a fost decorat şi promovat până la gradul de general-locotenent. 
A fost eliberat din închisoare după 15 ani de temniţă grea, dar abia în anul 1992 va 
reşi să-şi obţină reabilitarea. A rămas un adept al comunismului, el atribuind 
căderea URSS-ului faptului că oameni inferiori lui Stalin au ajuns la conducerea 


statului sovietic (pag. XIII). În acest sens el scrie că: „cei care pretind a scrie istoria 
noastră nu pot reabilita imperiul țarist şi pe Lenin cu scopul de a-l prezenta pe 
Stalin drept un criminal, este prea facil, având în vedere intelectul şi viziunea lui. 
Carmuitorii victoriosi ai Rusiei au avut întotdeauna trăsături combinate de criminali 
şi de oameni de stat. În această privință se trece cu vederea că Stalin şi Beria, care 
au jucat roluri tragice şi criminale în istoria noastră, au jucat în acelaşi timp un rol 
constructiv, transformând Uniunea Sovietică într-o superputere nucleară. Or, 
tocmai această realizare este cea care a determinat evoluţia ulterioară a 
evenimentelor din lume” (pag. 5). Acest concept a fost cel mai bine prezentat lumii 
de către Winston Churchill prin aceste cuvinte: „Când Stalin a venit la putere, Rusia 
ara pământul cu plugul de lemn. Când Stalin a murit, tara sa era cea mai mare 
superputere militară a lumii, întrecută doar de Statele Unite ale Americii”. 
Sudoplatov a refuzat să-i ajute pe istoricii ruşi să se descurce în labirintul arhivelor 
secrete din Moscova, pe considerentul că Stalin nu poate fi judecat obiectiv prin 
prisma standardelor de azi şi că el trebuie evaluat în contextul timpurilor în care a 
condus ţara. De acelaşi refuz ferm s-a izbit şi Jerrold Schecter, şeful biroului din 
Moscova al revistei americane „Time”, când l-a vizitat pe Sudoplatov la spitalul 
unde se trata de insuficienţă cardiacă, la vârsta de 85 de ani. Acesta ar fi dus cu el 
în mormânt tot ce a dezvăluit în această carte dacă Jerrold Schecter nu s-ar fi dus 
la fiul lui Pavel Sudoplatov, academicianul rus Anatoli Sudoplatov, căruia i-a cerut 
ajutorul direct şi personal în a-l convinge pe tatăl său să spună ce ştie înainte de 
moartea sa iminentă. 


Cum au furat sovieticii secretul primei bombe atomice 

Editorii americani ai acestei cărţi semnalează de la primele pagini ale introducerii 
că aspectul inedit, adus la cunoştinţa publicului de acest autor militar, este modul 
concret în care au procedat sovieticii pentru a fura secretele atomice descoperite 
de savanții de la Los Alamos, pentru construirea primei bombe atomice. Este clar 
acum că, fără participarea voluntară la trădare a savanților participanţi la Proiectul 
Manhattan, sovieticii n-ar fi putut copia aşa repede bomba atomică americană. 
Prima bombă atomică detonată de sovietici în anul 1949 a fost o copie fidelă a 
bombei americane. Le-au trebuit savanților sovietici zece ani pentru detonarea cu 
succes a celei de-a doua bombe atomice, care a fost în totalitate un produs 
sovietic. 

Prima bombă atomică a fost rezultatul unui efort colectiv intens, coerent şi insistent, 
care a costat 2 miliarde de dolari şi la care au participat zeci de mii de ingineri, 
tehnicieni, fizicieni şi alţi specialişti americani. Munca lor a ajuns de-a gata în 
mâinile spionilor sovietici, care au dus-o la Moscova cu riscul vieţii lor (soţii Alfred şi 
Ethel Rosenberg au fost curierii sovietici care au sfârşit pe scaunul electric când s- 
a aflat ce transportau în valizele lor). Mai mult de 90% dintre agenţii recrutaţi de 
sovietici în străinătate erau de origine evreiască, a căror ură contra lui Hitler i-a 
făcut să-şi rişte viaţa şi avutul pentru a ajuta URSS-ul în lupta contra Germaniei 
(pag. 4). 

Cum a fost posibil ca savanții atomisti să transfere sovieticilor descoperirile lor 
ştiinţifice? Sudoplatov povesteşte că s-a acţionat pe trei idei principale: 1) teama 
viscerală a savanților ca Hitler ar putea fi primul care să obţină bomba atomică; 2) 
egalitatea statutului de puteri nucleare dintre SUA şi URSS va contribui la pacea 


mondiala, altfel s-ar fi anihilat reciproc; 3) exploatarea arogantei depistate de 
sovietici la discutiile secrete cu savantii atomisti, care se considerau 0 specie noua 
de oameni de stat, al caror mandat depäsea granitele tarilor din care proveneau ei 
(pag. XIV). Deci n-a fost vorba de bani sau alte valori pentru obtinerea colaborarii 
savantilor atomisti de la Los Alamos. A fost o colaborare voluntara si gratuita, desi 
Stalin era pregatit sa plateasca eventual sumele necesare pentru transferul 
tehnologiei nucleare. Chiar daca directorul Proiectului Manhattan, prof. dr. Robert 
Oppenheimer, era decedat din anul 1967, familia acestuia l-a acţionat în justiţie pe 
Sudoplatov la apariţia acestei cărţi, pentru a salva reputaţia savantului. Şi n-a fost 
singurul scandal provocat de această carte. Statul ucrainian s-a sesizat din oficiu şi 
l-a dat în judecată pe Sudoplatov pentru asasinarea lui Evghen Konovaletz, eroul 
national al Ucrainei, despre care nu se ştia cine l-a ucis în exil. Sudoplatov descrie 
în detaliu cum l-a ucis pe Konovaletz, la Amsterdam, din ordinul direct şi personal 
al lui Stalin, pentru că era liderul ucrainienilor din exil cu acces direct la Hitler şi 
Hermann Goring. 


Misiune în Mexic: uciderea lui Troțki 


Ramon Mercader, cel care, trimis de Stalin, l-a omorât pe Troțki în Mexic, unde 
acesta din urmă se afla în exil 


Un capitol întreg al cărţii este consacrat de Sudoplatov modului cum a organizat şi 
instruit echipa trimisă în Mexic cu misiunea uciderii celui mai mare duşman al lui 
Stalin şi unul dintre fondatorii statului sovietic: Leon Davidovici Bronstein, intrat în 
istorie sub numele conspirativ de Troțki. Se cunoaşte faptul că şi Lenin se temea 
de Troțki, care-l întrecea ca orator şi ca organizator de geniu al Armatei Roşii. 
Întrebat de un jurnalist cum explică el succesul constant al cuvântărilor sale în faţa 
unor săli pline cu oameni atât de diferiţi ca pregătire, Troțki a dat următorul 
răspuns: „Eu când mă urc la tribună îmi imaginez că sunt în faţa unei săli pline cu 


idioţi şi că trebuie să vorbesc în aşa fel încât să fiu înţeles de ultimul idiot din 
ultimul rand al sălii respective”. Cel care l-a ucis pe Troțki, la 20 august 1940, a fost 
agentul lui Sudoplatov, un comunist catalan cu numele de Ramon Mercader, care 
n-a reuşit să fugă din locuinţa lui Troțki după ce l-a rănit mortal. A fost prins, 
judecat şi condamnat de mexicani, care l-au închis timp de 20 de ani. A fost bătut 
în fiecare zi în închisoare până au reuşit să scoată de la el informaţia capitală: cine 
a fost ordonatorul crimei comise de el. A petrecut ultimii ani de viaţă la Moscova cu 
o pensie de general KGB şi a decedat în 1978 la 65 de ani. 


Eduard Beneş şi Imre Nagy, agenţi ai Moscovei 

Sudoplatov mai dezvăluie că printre agenţii lui plătiţi s-a numărat şi preşedintele 
Cehoslovaciei, Eduard Benes, recrutat de NKVD în anul 1938, si care a facilitat 
cedarea către URSS a unei parti din teritoriul ţării sale (pag. 104). Când 
Cehoslovacia a fost cotropită de nazişti, Beneş a fost scos din ţară de oamenii 
NKVD-ului, pe căi cunoscute numai de ei. Nimeni n-a ştiut cum a ajuns el la 
Londra. Sudoplatov scrie că, la plecare, lui Beneş i s-a înmânat suma de 10.000 de 
dolari, o avere pentru acele vremuri şi i s-a cerut o chitantä. Cu acei bani Beneş a 
trăit confortabil la Londra pe toată durata războiului. În anul 1945 s-a dus la 
Moscova împreună cu Jan Masaryk cu convingerea că va fi repus în funcţia de 
preşedinte, numai că Stalin îl pregătea pe comunistul ceh Klement Gottwald pentru 
funcţia supremă a Cehoslovaciei. 

După încheierea războiului, Sudoplatov este trimis de Molotov la Praga cu 
misiunea de a-l determina pe Eduard Beneş să se retragă în linişte din viaţa 
politică a Cehoslovaciei. În acest scop, Sudoplatov a luat cu el, la Praga, pe Piotr 
Zubov, ofiţerul NKVD care-l recrutase pe Beneş, şi, mai ales, n-a uitat să ia 
chitanta contra căreia îi înmînase acestuia cei 10.000 de dolari. Pentru cazul că 
Beneş ar putea opune rezistenţă cererii lui Molotov, autorul cărţii scrie că a luat cu 
el 400 de militari îmbrăcaţi în civil, care ar fi intevenit dacă ar fi fost nevoie. Totul s- 
a desfăşurat în secret şi fără incidente, Eduard Benes anunțând public că se 
pensionează pe motive de sănătate. A murit în anul 1948 (pag. 233-235). 

Un alt lider european care este demascat de Sudoplatov ca fiind agent plătit al 
NKVD este Imre Nagy al Ungariei, despre care scrie următoarele: „Beria avea de 
asemenea planuri de schimbări în conducerea Ungariei. El a avansat propunerea 
ca Imre Nagy să fie candidat la postul de prim-ministru. Încă din anii 1930 Nagy a 
fost un agent NKVD cu normă întreagă, cu numele de cod Volodea, ale cărui 
servicii erau considerate de mare valoare. ldeea lui Beria era de a avea prin Nagy 
pe omul său într-o poziţie cheie în conducerea Ungariei. Nagy va executa supus 
instrucţiunile Moscovei” (pag. 367). 


Tito către Stalin: „eu voi trimite la Moscova un singur om si nu va mai fi 
nevoie de altul” 


Caricatură înfățişându-l Tito, vândut americanilor. Preşedintele lugoslaviei era 
cunoscut pentru părerile contrare lui Stalin 


Pagini întregi sunt dedicate descrierii planurilor lui Stalin de asasinare a mareşalul 
losip Broz Tito, preşedintele Iugoslaviei. După trei încercări nereuşite, efectuate de 
alte cercuri din anturajul lui Stalin, acesta decide să apeleze la Sudoplatov pentru 
uciderea lui Tito. Îl cheamă la Kremlin şi-i arată o scrisoare olografă şi nesemnată, 
care cuprindea o propunere de atentat la viaţa lui Tito. După citirea scrisorii, 
Sudoplatov a demonstrat punct cu punct toate detaliile care probau că autorul 
scrisorii este fără experienţă în domeniu. Stalin a fost impresionat de sistemul 
puternic de apărare construit în jurul liderului iugoslav, informaţii pe care 
Sudoplatov le avea de la un agent al său aflat în garda personală a lui Tito. 
Chestiunea ridicată de Sudoplatov era că în condiţii de pace se pune problema 
morală a trimiterii unui agent sovietic la moarte sigură, întrucât el nu avea nicio 
şansă de a scăpa neprins. În plus, se cunoştea că Tito nu va intra în panică având 
experienţă personală de luptă în război (pag. 339). Două zile mai târziu, planurile 
contra lui Tito au fost abandonate de îmbolnăvirea lui Stalin şi decesul său la 5 
martie 1953. În biroul lui Stalin de la vila Kuntevo s-a găsit, printre alte documente 
personale, următoarea scrisoare de la Tito: „Aţi trimis aici trei oameni ca să mă 
ucidă şi toţi trei au fost capturați. Dacă nu încetaţi, eu voi trimite la Moscova un 
singur om şi nu va mai fi nevoie de altul”. Şochează limbajul specific 
corespondenţei dintre doi gangsteri. 


Finlanda a facilitat Pactul Molotov-Ribbentrop 


Sudoplatov aduce si detalii inedite privind negocierile secrete purtate de Stalin cu 
Hitler in lunile premergatoare invaziei URSS de catre Germania. Astfel, la 10 
ianuarie 1941, Molotov semnează cu ambasadorul german la Moscova, Friederich 
Werner von der Schulenburg, un protocol secret prin care Germania cedează 
URSS-ului, în schimbul a 7,5 milioane dolari-aur, teritorii ale Lituaniei care 
aparţineau Germaniei, precum şi dezvoltarea cooperării economice pe toată durata 
anului 1941. Alt detaliu inedit oferit de Sudoplatov este acela că în consultările 
secrete dintre Hitler, Ribbentrop şi Molotov privind o alianţă strategică între 
Germania, Japonia şi URSS, au fost manifestări care l-au condus pe Stalin la iluzia 
că va putea cădea la o învoială cu Hitler. Din rapoartele spionilor sovietici la Londra 
(Philby şi Cairncross), Stalin ştia că Hitler căuta insistent o formulă paşnică de 
soluţionare a litigiilor Germaniei cu Imperiul Britanic înaintea atacării URSS-ului 
pentru evitarea unui război pe două fronturi. Asta I-a facut pe Stalin să calculeze 
greşit că mai are cel puţin un an până la agresiunea nazistă contra URSS. În 
sprijinul acestei teorii, că Stalin se baza pe contactele sale personale cu Hitler în a-l 
convinge să nu atace URSS, Sudoplatov aduce şi următorul detaliu semnificativ: în 
luna mai 1941, Stalin se autonumeste prim-ministru al guvernului URSS, iar în 
declaraţia agenţiei TASS privind această schimbare în conducerea guvernului 
sovietic se comunică publicului larg că Stalin este gata de negocieri internaţionale 
şi că el va conduce personal tratativele cu Germania. Toate aceste detalii aruncă o 
lumină nouă asupra circumstanțelor care l-au făcut pe Stalin să ignore toate 
avertismentele privind iminenta invazie a URSS-ului de către Germania nazistă. 


Otrăvurile fără urmă, o specialitate sovietică 

Sudoplatov scrie că absolut toţi cârmuitorii sovietici de la Lenin la Gorbaciov au 
manifestat un mare interes pentru otrăvuri şi administrarea lor secretă oamenilor 
deveniți indezirabili. În acest subiect autorul se pronunţă cu competenţă şi 
autoritate ca specialist militar însărcinat pe linie de serviciu să folosească otrăvuri 
puternice ca instrumente de asasinare rapidă, secretă şi eficientă a celor 
condamnaţi politic să dispară. 

La ordinul direct al lui Lenin, în secretariatul lui de la Kremlin s-a înfiinţat un 
laborator în subordinea primului-ministru, numit „Speţialnâi Kabinet”, care avea ca 
obiect de activitate cercetarea, proiectarea şi fabricarea de otrăvuri puternice. De la 
acest laborator a cerut Lenin să i se aducă otravă la vila sa de la Nijni-Novgorod 
(azi oraşul Gorki), unde zăcea paralizat şi informat de medici că sifilisul de care 
suferea duce în final la demenţă. Stalin a supus spre examinare această cerere 
Biroului Politic, care a refuzat s-o aprobe. În 1937, acest laborator a fost transferat 
la NKVD, în subordinea directă a ministrului securităţii statului. Între anii 1960- 
1970, acest laborator special de otrăvuri purta numele strict-secret de „Laboratorul 
Toxicologic nr. 12”, aflat în structurile KGB. 

Notorietatea acestui laborator continua să fascineze preşedinţii URSS-ului, 
Gorbaciov fiind interesat despre acesta când aflase că Brejnev afirmase public că 
Hruşciov era mai uşor de îndepărtat de la putere prin Laboratorul 12 decât printr-o 
Plenară a C.C. al PCUS. Otrăvurile acestea nu lăsau urme, iar la autopsie se 
constatau indiciile unui infarct miocardic sau o comotie cerebrală. Asa a fost ucis 
diplomatul suedez Raoul Wallenberg, la ordinul lui Molotov, care se temea că va 


povesti în Suedia despre procedeele prin care NKVD a încercat să-l recruteze ca 
agent de influenţă. La fel a fost ucis jurnalistul bulgar Markov, care, fiind angajat al 
televiziunii britanice, îl critica constant pe preşedintele Bulgariei, Teodor Jivkov. 
Otrava a fost administrată prin vârful unei umbrele cu care Markov a fost împuns 
„din greşeală” pe un pod din Londra. La autopsie n-au apărut urme toxicologice. 
Cazul a ajuns celebru graţie generalului KGB Oleg Kalughin, care a emigrat în SUA 
şi a povestit acolo că el a furnizat otrava colegilor săi din Bulgaria. 

Potrivit lui Sudoplatov, pe lista celor oträviti de autor sunt agenti-dubli şi opozanți 
politici de-ai lui Stalin, Molotov şi Hruşciov. Cadavrele lor au fost incinerate şi 
îngropate la o groapă comună. „Autorităţile au admis şovăielnic că figuri 
proeminente ca lakir, Tuhacevski, Uborevici, Meyerhold şi alţii au fost trimişi pe 
lumea cealaltă în această manieră. Întrucât până în anul 1965 «Donskoi» era 
singurul crematoriu din Moscova, este probabil că cenuşa lui Wallenberg, lejov şi 


pI 


Beria este îngropată în aceeaşi groapă comună” (pag. 271). 


Reciclarea spionilor la începutul celui de-Al Doilea Război Mondial 

La invazia URSS-ului de către germani era o lipsă mare de specialişti în domeniul 
spionajului. Sudoplatov cere — şi Beria aprobă — scoaterea din închisori a 140 de 
foşti ofiţeri NKVD arestaţi în anii 1930. „Dosarele arătau că ei au fost arestaţi la 
inițiativa şi din ordinul direct al lui Stalin şi Molotov. Din nefericire, Shpigelglas, 
Karin şi Maly, preotul maghiar, fuseseră deja împuşcaţi” (pag. 127). Preotul Maly a 
fost omul care i-a recrutat şi dirijat la Londra pe spionii britanici MacLean şi Philby 
din reţeaua Universităţii Cambridge. MacLean a lovit sever interesele economice 
ale României pe vremea când ea era pe lista ţărilor beneficiare ale Planului 
Marshall. Ca şef al cancelariei ambasadei britanice la Washington, MacLean avea 
acces la corespondenţa secretă a ambasadei cu şefii de la Londra. Astfel, dintr-o 
telegramă cifrată primită de la ministrul britanic Bevin, MacLean află că URSS nu 
va mai primi din Germania reparaţiile de război convenite la lalta ca să fie plătite de 
nemti timp de 5 ani, deoarece refacerea economiei URSS şi a Europei de Est se va 
face prin Planul Marshall. 

Fiind în solda NKVD, MacLean trimite lui Stalin o copie a telegramei de la Bevin. 
Sudoplatov descrie consecinţele dramatice ale acestei telegrame: „Asta era total 


a pierdut România miliardele 


de dolari nerambursabili ale Planului Marshall. 

„Sora” NKVD-ului era serviciul de spionaj al Armatei Roşii, cunoscut după inițialele 
sale în rusă: GRU. Sudoplatov scrie că şi GRU se ocupa de asasinate, cu 
precădere ale dezertorilor şi ale agenţilor dubli, inclusiv în perioada postbelică, 
atunci când însărcinat cu aceste misini de suprimare era generalul-maior Markelov 


(pag. 425). llustrativ pentru orizontul global al lui Stalin este următorul dialog citat 
de Sudoplatov: „Mi s-a redat de către Vetrov, aghiotantul lui Molotov, ulterior 
ambasador în Danemarca, ce a spus Stalin lui Molotov: «Hai să ne dăm acordul 
pentru înființarea Statului Israel. Asta va fi o durere în cur pentru statele arabe şi le 
va face să întoarcă spatele către britanici. Pe termen lung asta va submina total 
influenţa britanică în Egipt, Siria, Turcia, lrak.»” (pag. 296). Au trecut 63 de ani de 
atunci şi influenţa britanică în ţările menţionate mai sus a rămas o amintire. 


Gorbaciov, un lider urât de ruşi 

Sudoplatov oferă detalii negative pentru reputaţia lui Gorbaciov ca şef de stat. De 
exemplu, Gorbaciov a refuzat să le spună polonezilor ceva despre actele privind 
genocidul comis de sovietici la Katyn, unde au fost ucişi 21.857 de ofiţeri polonezi, 
la care trebuie adăugat numărul civililor polonezi împuşcaţi acolo, preoţi, magistrați, 
profesori, elita Poloniei, un total înfricoşător de 35.000 de victime nevinovate (pag. 
277). Abia Eltân a făcut asta, după căderea URSS, dând Poloniei copiile actelor din 
arhivele KGB. 

„Gorbaciov şi lakovlev s-au comportat ca şefi de partid obişnuiţi, exploatând 
numele democraţiei pentru a-şi întări propria lor bază de putere. Au fost naivi ca 
oameni de stat si au trăit sub iluzia că pot să-şi depăşească rivalii şi să se mențină 
la putere... El şi Sevardnadze au fost incapabili de a negocia concesii economice 
din partea Occidentului, în schimbul retragerii Uniunii Sovietice din Europa de Est” 
(pag. 428). Când Gorbaciov a văzut, în toamna lui 1990, că scapă din mână 
controlul ţării a ordonat KGB-ului şi forțelor armate să pregătească legea marţială. 
Ca să-şi asigure sprijinul lor, a dublat salariile tuturor celor care aveau un grad 
militar (pag. 425). A scos dosarul lui Beria de la Procuratura Suprema şi l-a dus la 
cabinetul său de la Kremlin, de unde a dispărut. Gorbaciov nu are un bun renume 
printre concetatenii săi şi sondajele de opinie din Rusia confirmă constant acest 
lucru. 


